**ELŐTERJESZTÉS**

**Szombathely Megyei Jogú Város Közgyűlése**

**Szellemi Örökség, Nemzetiségi és Térségi Kapcsolatok Szakmai Bizottsága**

**2025. szeptember 24-i ülésére**

**Javaslat a Mesebolt Bábszínház pályázatokon történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet (a továbbiakban: SZMSZ) 51.§ (3) bekezdés 25. pontja értelmében amennyiben a pályázat benyújtása önrészt nem igényel, azt a pénzügyekkel, vagyongazdálkodással kapcsolatos feladatai körében a Gazdasági és Jogi Bizottság hagyja jóvá.

Az SZMSZ 68.§ 4. pontja kimondja, hogy a Szellemi Örökség, Nemzetiségi és Térségi Kapcsolatok Szakmai Bizottságajavaslatot tesz a térségi kapcsolatok fejlesztésével, más önkormányzatokkal, országos, vármegyei, térségi hatáskörrel rendelkező szervekkel, intézményekkel, illetve civil szervezetekkel való együttműködéssel, szerződéskötéssel kapcsolatos kérdésekben.

**I.**

A **Mesebolt** **Bábszínház** a fentiek alapján kéri a Tisztelt Bizottság jóváhagyását a Nemzeti Kulturális Alap Előadó-művészek Kollégiuma által kiírt – önrészt nem igénylő – pályázatán (altéma kódszáma: 502117/473) történő részvételéhez az alábbiak szerint:

KONZERV KONRÁD című, kisiskolásoknak szóló előadás színpadra állítása céljából.

Az előadás szerepel a Mesebolt Bábszínház 2025/2026-os székhelyi bérletes kínálatában.

A pályázat fenntartási kötelezettséget nem ír elő.

Pályázandó összeg: 6.000.000, -HUF.

**II.**

A **Mesebolt Bábszínház** a fentiek alapján kéri a Tisztelt Bizottság jóváhagyását a Kulturális és Innovációs Minisztérium által kiírt – önrészt nem igénylő – pályázatán (kódszáma: EMT-E-25) történő részvételéhez az alábbiak szerint:

FÁBÓL FARAGOTT PÉTER című, magyar népmeséből készült bábszínházi előadás színpadra állítása céljából.

Az előadás szerepel a Mesebolt Bábszínház 2026/2027-os székhelyi bérletes kínálatában.

A pályázat fenntartási kötelezettséget nem ír elő.

Pályázandó összeg: 3.650.000, -HUF.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2025. szeptember „ ”**

**/: Horváth Soma :/**

**I.**

**HATÁROZATI JAVASLAT**

**..…../2025. (IX.24.) SzÖNT. számú határozat**

A Szellemi Örökség, Nemzetiségi és Térségi Kapcsolatok Szakmai Bizottságaa „Javaslat a Mesebolt Bábszínház pályázatokon történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68.§ 4. pontjában meghatározott feladatkörében jóváhagyásra javasolja a Gazdasági és Jogi Bizottság számára a Mesebolt Bábszínház Nemzeti Kulturális Alap Előadó-művészek Kollégiuma által kiírt pályázatán (altéma kódszáma: 502117/473) történő részvételét.

**Felelős:**  Dr. Danka Lajos, a Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Csató Kata, a Mesebolt Bábszínház igazgatója)

**Határidő:** azonnal

**II.**

**HATÁROZATI JAVASLAT**

**..…../2025. (IX.24.) SzÖNT. számú határozat**

A Szellemi Örökség, Nemzetiségi és Térségi Kapcsolatok Szakmai Bizottságaa „Javaslat a Mesebolt Bábszínház pályázatokon történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68.§ 4. pontjában meghatározott feladatkörében jóváhagyásra javasolja a Gazdasági és Jogi Bizottság számára a Mesebolt Bábszínház Kulturális és Innovációs Minisztérium által kiírt pályázatán (kódszáma: EMT-E-25) történő részvételét.

**Felelős:**  Dr. Danka Lajos, a Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Csató Kata, a Mesebolt Bábszínház igazgatója)

**Határidő:** azonnal